2 Kor 1:20 Want hoeveel beloftes daar ook mag wees, in Hom (Jesus is hulle ja en in Hom amen, tot heerlikheid van God deur ons. Die beloftes van God is gekoppel aan sekere bevele en voorwaardes. Ons kan dus nie die beloftes vir onsself toe-eien as ons nie die voorwaardes nakom nie.
Elke belofte is nie vir alle situasies geldig nie. Wees sensitief vir die Heilige Gees wat Hy vir jou sê om te doen en te bid. Hy gee die strategie. Soek 'n Woord van God vir die situasie waarvoor jy bid. As jy dit het, volg dit blindelings en getrou.
Vertrou Hom ongeag enige teëstand of al maak dit nie noodwendig vir jou sin maak nie. Niks is by God onmoontlik nie want Hy is Almagtig, Alwetend en Alwys. Niks is te groot of te moeilik vir Hom om uitkoms te gee nie.
Jy bid die Belofte van God altyd in die Naam van Jesus, in die situasie in. Dit is die enigste waarborg dat ons Hemelse Vader ons sal hoor as ons op Sy beloftes staan. Dit is alleen op grond van Jesus se kruisdood en die versoening deur Sy bloed dat die beloftes geldig is.
Dit is baie nuttig om soos wat jy Bybellees, die beloftes in die Bybel te onderstreep met bv 'n blou pen sodat hulle uitstaan. Kyk in watter situasie hulle van toepassings.Jy kan dit ook op kaartjies uitskryf en memoriseer sodat dit altyd vir jou beskikbaar is in 'n uur van nood.